Document ID: 31997R1007

Uredba Komisije (ES) št. 1007/97
z dne 4. junija 1997
o spremembi Uredbe (ES) št. 1429/95 o izvedbenih pravilih za izvozna nadomestila za predelano sadje in zelenjavo
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1], in zlasti člena 16(8) Uredbe,
ker določa Uredba Komisije (ES) št. 1429/95 [2], kakor je bila spremenjena z Uredbo (ES) št. 341/96 [3], pravila za izvajanje izvoznih nadomestil za predelano sadje in zelenjavo, razen tistih, ki se dodelijo za dodani sladkor;
ker je treba glede na pridobljene izkušnje pri izvajanju ureditev sprejeti številne spremembe;
ker je hkrati treba zaradi poenotenja nekatere vidike ureditev prilagoditi tistim ureditvam o izvoznih nadomestilih za sadje in zelenjavo, ki jih ureja Uredba Komisije (ES) št. 2190/96 [4], kakor je bila nazadnje spremenjena z Uredbo (ES) št. 610/97 [5];
ker je treba za izvozna nadomestila sprejeti določbo, da se v zahtevke za dovoljenja in v dovoljenja vključi več kakor ena tarifna oznaka nomenklature kmetijskih proizvodov, če te tarifne oznake ustrezajo proizvodom iz iste skupine;
ker je treba pri ukrepih za izdajo dovoljenj upoštevati tudi količine, za katere so dovoljenja v postopku izdaje, to je dovoljenja, za katera Komisija ni sprejela nobenih posebnih ukrepov in bodo izdana peti delovni dan po dnevu, ko je bil vložen zahtevek;
ker je treba zaradi preprečevanja podvajanja s členom 49 Uredbe Komisije (EGS) št. 3665/87 z dne 27. novembra 1987 o določitvi skupnih podrobnih pravil za uporabo sistema izvoznih nadomestil za kmetijske proizvode [6], kakor je bila nazadnje spremenjena z Uredbo (ES) št. 815/97 [7], ukiniti obveščanje o količinah, za katere so bila izvozna nadomestila dodeljena brez dovoljenja v skladu s prvim odstavkom člena 2a Uredbe (EGS) št. 3665/87;
ker je treba pomen datuma izdaje dovoljenja opredeliti s sklicevanjem na Uredbo Komisije (EGS) št. 3719/88 o določitvi skupnih podrobnih pravil za uporabo sistema uvoznih in izvoznih dovoljenj ter potrdil z vnaprejšnjo določitvijo za kmetijske proizvode [8], kakor je bila nazadnje spremenjena z Uredbo (ES) št. 495/97 [9];
ker je treba vključiti določbo o preklicu dovoljenja za primere, ko se zahtevek za dovoljenje umakne potem, ko je bilo dovoljenje že izdano;
ker je treba zaradi preglednosti in prilagodljivosti ukiniti samodejni prenos neizkoriščenih količin iz enega obdobja v naslednje;
ker bi bilo treba za primere, ko je dan, določen za uradno obveščanje Komisije, državni praznik, vključiti določbo, da se ta prestavi na predhodni delovni dan;
ker so ukrepi iz te uredbe v skladu z mnenjem Upravljalnega odbora za predelano sadje in zelenjavo,
SPREJELA NASLEDNJO UREDBO:
Člen 1
Uredba (ES) št. 1429/95 se spremeni:
1. Drugi pododstavek člena 3(2) se nadomesti z naslednjim:
"Vendar se v zahtevkih za dovoljenje in v dovoljenjih lahko hkrati pojavi več kot ena tarifna oznaka, če so to tarifne oznake proizvodov iz iste skupine in je stopnja nadomestila enaka."
2. Člen 4 se spremeni:
(a) V prvi alinei odstavka 1 se besede "od katere se odštejejo količine, za katere so bila izdana dovoljenja z vnaprejšnjo določitvijo nadomestila", nadomestijo z besedami "od katere se odštejejo količine, za katere so bila izdana ali so v postopku izdaje dovoljenja z vnaprejšnjo določitvijo nadomestila".
(b) Druga in tretja alinea odstavka 1 se črtata.
(c) V odstavku 3 se besede "po datumu njihove izdaje" nadomestijo z besedami "po datumu njihove izdaje v smislu člena 21(2) Uredbe (EGS) št. 3719/88".
(d) Odstavku 4 se doda naslednji pododstavek:
"Kadar je dovoljenje izdano, preden je bil zahtevek zanj umaknjen, ga je treba zaradi preklica vrniti pristojnemu organu iz člena 2 hkrati z obvestilom o umiku zahtevka za dovoljenje.".
3. Člen 5 se črta.
4. Člen 6 se spremeni:
(a) Druga alinea prvega odstavka se črta.
(b) Doda se naslednji odstavek:
"Kadar je datum, določen za uradno obvestilo, državni praznik, zadevna država članica Komisijo obvesti na delovni dan pred državnim praznikom".
5. Priloga se zamenja s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se za dovoljenja, ki se zahtevajo od 24. junija 1997 naprej.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. junija 1997

Labels: 3
17